CELEX: 32019D0659
Language: hu
Date: 2019-04-08 00:00:00
Title: A Tanács (EU) 2019/659 határozata (2019. április 8.) az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodásnak a Horvát Köztársaság európai uniós csatlakozása figyelembevétele céljából történő módosításáról szóló jegyzőkönyvnek az Unió és a tagállamok nevében történő megkötéséről

26.4.2019   
               
               
                  HU
               
               
                  Az Európai Unió Hivatalos Lapja
               
               
                  L 112/3
               
            
         A TANÁCS (EU) 2019/659 HATÁROZATA
         (2019. április 8.)
         az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodásnak a Horvát Köztársaság európai uniós csatlakozása figyelembevétele céljából történő módosításáról szóló jegyzőkönyvnek az Unió és a tagállamok nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen a 100. cikkének (2) bekezdésére, összefüggésben a 218. cikke (6) bekezdésének a) pontjával,
         tekintettel Horvátország csatlakozási okmányára és különösen a 6. cikkének (2) bekezdésére,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodás (2) (a továbbiakban: a megállapodás) 2008. március 1-jén hatályba lépett.
                  
               
                     (2)
                  
                  
                     Horvátországnak – a csatlakozási okmánya 6. cikke (2) bekezdésének értelmében – a Tanács és a Kínai Népköztársaság között kötött jegyzőkönyv útján kell csatlakoznia a megállapodáshoz.
                  
               
                     (3)
                  
                  
                     A Bizottság 2012. szeptember 14-én felhatalmazást kapott a Tanácstól arra, hogy tárgyalásokat folytasson a megállapodásnak a Horvátország uniós csatlakozása figyelembevétele céljából történő módosításáról szóló jegyzőkönyvről (a továbbiakban: a jegyzőkönyv).
                  
               
                     (4)
                  
                  
                     A jegyzőkönyvet az (EU) 2019/658 határozatnak (3) megfelelően 2018. december 21-én aláírták Brüsszelben.
                  
               
                     (5)
                  
                  
                     A jegyzőkönyvet jóvá kell hagyni,
                  
               ELFOGADTA EZT A HATÁROZATOT:
         
            1. cikk
            A Tanács az Unió és a tagállamok nevében jóváhagyja az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodásnak a Horvát Köztársaság európai uniós csatlakozása figyelembevétele céljából történő módosításáról szóló jegyzőkönyvet.
            A jegyzőkönyv szövegét csatolták e határozathoz.
         
         
            2. cikk
            A jegyzőkönyv 3. cikkében előírt értesítést az Unió és a tagállamok nevében a Tanács elnöke teszi meg (4).
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. április 8-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  2018. december 21-i egyetértés.
         
            (2)  HL L 46., 2008.2.21., 25. o.
         
         
            (3)  A Tanács (EU) 2019/658 határozata (2015. március 2.) az egyrészről az Európai Közösség és tagállamai, másrészről a Kínai Népköztársaság kormánya közötti, a tengeri szállításról szóló megállapodásnak a Horvát Köztársaság európai uniós csatlakozása figyelembevétele céljából történő módosításáról szóló jegyzőkönyvnek az Unió és a tagállamok nevében történő aláírásáról (lásd e Hivatalos Lap 2. oldalát).
         
            (4)  A Tanács Főtitkársága gondoskodik a jegyzőkönyv hatálybalépése napjának az Európai Unió Hivatalos Lapjában való közzétételéről.